b'\n_START_ARTICLE_\nO jeigu Dievas b\xc5\xabt\xc5\xb3 Saul\xc4\x97?\n_START_SECTION_\nTurinys\n_START_PARAGRAPH_\nD\xc5\xbeeim\xc4\x97 Spagnoleti, besiruo\xc5\xa1ianti tek\xc4\x97ti u\xc5\xbe advokato D\xc5\xbeefo, dirba greitosios pagalbos pri\xc4\x97mimo skyriuje ir pirmoji suteikia pagalb\xc4\x85 \xc4\x8dia atvykstantiems \xc5\xbemon\xc4\x97ms. Toki\xc5\xb3 \xc4\xafvyki\xc5\xb3 fone nuo \xc5\xa1autini\xc5\xb3 \xc5\xbeaizd\xc5\xb3 mir\xc5\xa1ta D\xc5\xbeeim\xc4\x97s t\xc4\x97vas, policininkas, o netekti dar labiau apsunkina tai, kad mergina prie\xc5\xa1 mirt\xc4\xaf su juo susipyko. Kamuojama prie\xc5\xa1taring\xc5\xb3 jausm\xc5\xb3, ji padaro klaid\xc5\xb3 darbe ir gauna priverstin\xc4\xaf pasi\xc5\xablym\xc4\x85 laikinai persikelti \xc4\xaf kit\xc4\x85 skyri\xc5\xb3. \xc4\x8cia ji susipa\xc5\xbe\xc4\xafsta su Melisa \xe2\x80\x93 pagyvenusia moterimi, ken\xc4\x8dian\xc4\x8dia nuo v\xc4\x97\xc5\xbeio. Nors \xc5\xa1ios dukra desperati\xc5\xa1ki stengiasi priversti motin\xc4\x85 gydytis, pastaroji atrodo susitaikiusi su likimu ir tiesiog nori nugyventi likusias dienas savo namuose. Po pradin\xc4\x97s antipatijos, v\xc4\x97liau tarp D\xc5\xbeeim\xc4\x97s ir Melisos atsiranda ry\xc5\xa1ys, ir, steb\xc4\x97dama \xc5\xa1ios elges\xc4\xaf, jaunoji moteris pradeda suvokti, kad gyvenimas nesibaigia mirtimi...'